Campese: 'Belaglik dat 'n Kiwi die Wallabies afrig' | Nuus24
Campese: 'Belaglik dat 'n Kiwi die Wallabies afrig'
Deans ‘bly Aussies se eerste keuse’
Deans prys sy koelkop-Aussies
Aussie-breier in wolke oor jong Wallabies
Sydney – Die voormalige Wallaby-vleuel David Campese sê hy verstaan nie hoekom een van Australië se top-afrigtersposte in die hande van 'n Nieu-Seelander is nie.Robbie Deans word as een van rugby se beste afrigters beskou, maar Campese is ontevrede oor die Nieu-Seelander se kontrak blykbaar voor die afskop van vanjaar se Wêreldbeker hernu gaan word."Dit is belaglik," het Campese Vrydag in 'n onderhoud met Planet Rugby gesê."Hy het Australië toe gekom en probeer om Kiwi rugby te speel sonder om te verstaan hoe ons eintlik speel.""Jy sal nooit sien dat 'n Aussie die Springbokke afrig of 'n Suid-Afrikaner die All Blacks brei nie, so hoekom moet 'n Nieu-Seelander ons afrig?""Dit is maklik om goed te lyk as jy nege All Blacks in 'n Super Rugby-span het soos wat Deans met die Crusaders gehad het. Maar sy rekord op toetsvlak is nie baie goed nie," het die oud-Wallaby verduidelik.Campese meen die Reds-breier Ewen McKenzie is een van Australië se beste afrigters, maar dat daar niks gedoen word om hom op toetsvlak te laat afrig nie.Lees verder.– Planet Rugby
Lees meer oor: david campese | wallabies | 2011 wêreldbeker-rugbytoernooi VOLGENDE OP NUUS24X